open-index/open-wikipedia-markdown huggingface dataset:
Γουλιέλμος του Λύνεμπουργκ

Ο **Γουλιέλμος ο Μακρόξιφος** (11 Απριλίου 1184 - 13 Δεκεμβρίου 1213) μέλος του Οίκου των Γουέλφων ήταν κύριος του Λύνεμπουργκ (1180 - 1213). Ο Γουλιέλμος ο Μακρόξιφος ήταν μικρότερος γιος του Ερρίκου του Λέοντος δούκα της Σαξονίας και της Βαυαρίας και της Ματθίλδης της Αγγλίας μεγαλύτερης κόρης του Ερρίκου Β΄ της Αγγλίας και της Ελεονώρας της Ακουιτανίας.

## Βιογραφία

Ο πατέρας του είχε διωχθεί από τα δουκάτα του και εξορίστηκε το 1181 από τον Φρειδερίκο Α΄ Βαρβαρόσσα βασιλιά της Γερμανίας με την παραχώρηση ότι μπορούσε να κρατήσει το Μπράουνσβαϊγκ, Λύνεμπουργκ και Χάλντενσλέμπεν. Πήγε στον πεθερό του Ερρίκο Β΄ βασιλιά της Αγγλίας και τότε γεννήθηκε ο Γουλιέλμος στο Γουίντσεστερ της Αγγλίας, γι' αυτό και καλείται *Γουλιέλμος του Γουίντσεστερ*. Μάλλον έμεινε στην αγγλική Αυλή, όταν ο πατέρας του επέστρεψε και συμφιλιώθηκε με το νέο βασιλιά της Γερμανίας Ερρίκο ΣΤ΄. Όταν ο Λεοπόλδος Ε΄ δούκας της Αυστρίας αιχμαλώτισε τον Ριχάρδο Α΄, αδελφό της γυναίκας του και ζήτησε λύτρα για να τον αφήσει, ο Ερρίκος έδωσε όμηρο τον Γουλιέλμο ώσπου να πληρωθεί το ποσό.

Το 1195 απεβίωσε ο Ερρίκος και οι γιοι του Ερρίκος, Όθων και Γουλιέλμος κληρονόμησαν τα εδάφη του. Ήταν φεουδαρχικά ελεύθερα (μη υποτελή). Το 1198 απεβίωσε ο Φρειδερίκος Β' και στις έριδες διαδοχής ο αδελφός του Γουλιέλμου στέφθηκε βασιλιάς ως Όθων Δ΄ της Αγίας Ρωμαϊκής Αυτοκρατορίας. Το επόμενο έτος απεβίωσε ο θείος τους Ριχάρδος ο Λεοντόκαρδος βασιλιάς της Αγγλίας και μετέβησαν εκεί διεκδικώντας μάταια μέρος από την κληρονομιά. 
Όταν οι Δανοί κατέκτησαν το Χόλσταϊν (1201) ο μελλοντικός Βάλντεμαρ Β΄ της Δανίας μικρότερος αδελφός του βασιλιά Κνούτου ΣΤ΄ της Δανίας τακτοποίησε τον γάμο του Γουλιέλμου με την αδελφή τους Έλενα με μία σημαντική προίκα. Ο Γουλιέλμος ο Μακρόξιφος ζήτησε επιπλέον την διοίκηση του Χόλσταϊν αλλά χωρίς αποτέλεσμα.

Το 1202 οι τρεις αδελφοί συναντήθηκαν στο Παντερμπόρν όπου μοίρασαν τις πατρικές κτήσεις: ο Γουλιέλμος έλαβε το Λύνεμπουργκ, το Λάουενμπουργκ, το Χάλντενσλέμπεν, το κάστρο Ρέγκενστάιν, κά. Έκανε το πρώτο μόνιμη κατοικία του, ασχολούμενος με το εμπόριο άλατος της γύρω περιοχής. Το 1213 απεβίωσε· την επιτροπεία του 9ετούς γιού του, του Όθωνα του *παιδός*, ανέλαβε ο Όθων Δ'. Μια και οι θείοι του ήταν χωρίς άρρενες απογόνους, ο Όθων ο *παις* θα κληρονομήσει τις κτήσεις τους ενώνοντάς τες πάλι και γενόμενος ο 1ος δούκας, και πρόγονος όλων των δουκών, του Μπράουνσβαϊγκ-Λύνεμπουργκ.

## Οικογένεια
Νυμφεύτηκε την Ελένη των Έστριντσεν, κόρη του Βάλντεμαρ Α΄ της Δανίας και τέκνο του ήταν ο:
* Όθων Α΄ ο *Παις* 1204-1252, κληρονόμησε την περιουσία του πατέρα του και έγινε 1ος δούκας του Μπράουνσβαϊγκ-Λύνεμπουργκ (1235).

## Παραπομπές


## Πηγές
*Anderson, James (1732). Royal Genealogies: or, the genealogical tables of emperors, kings and princes, from Adam to these times in two parts
*Lee, Sidney, ed. (1894). "Matilda (1156-1189)" . Dictionary of National Biography. 37. London: Smith, Elder & Co.

Κατηγορία:Οίκος των Γουέλφων
Χασάν Ταχσίν Ουζέρ

Ο **Χασάν Ταχσίν Ουζέρ** (**Hasan Tahsin Uzer**) (1877 -1939) ήταν Τούρκος πολιτικός, αλβανικής καταγωγής.

Διετέλεσε κυβερνήτης διαφόρων πόλεων της Οθωμανικής Αυτοκρατορίας καθώς και της επαρχίας της Συρίας. Επίσης είχε διατελέσει Καϊμακάμης (Έπαρχος) στη Φλώρινα. Υπήρξε επανειλημμένα μέλος της Τουρκικής Εθνοσυνέλευσης, στην οποία εκπροσώπησε διάφορες τουρκικές πόλεις.

Ο Χασάν Ταχσίν Ουζέρ έδωσε σημαντική μαρτυρία για τη Γενοκτονία των Αρμενίων.

## Βιογραφικό
Ο Χασάν Ταχσίν Ουζέρ γεννήθηκε στις 27 Αυγούστου 1878 στη Θεσσαλονίκη και είχε καταγωγή από τον Σκεντέρμπεη. Ο πατέρας του ήταν ο Ιμπαραχήμ Αγά (Ibarahim Ağa) και η μητέρα του η Χατιτζέ Χανίμ (Hatice Hanim). Ήταν παιδικός φίλος του Κεμάλ Ατατούρκ.

Σπούδασε πολιτικές επιστήμες. Αφού τελείωσε τις σπουδές του έγινε έπαρχος στην Προσοτσάνη και στη Φλώρινα. Το διάστημα που ήταν έπαρχος στη Φλώρινα, χτίστηκαν στην πόλη το στρατιωτικό νοσοκομείο, το διοικητήριο, το κτίριο όπου στεγάζονταν η χωροφυλακή, το κτίριο του ταχυδρομείου και του τηλεγραφείου και τρία σχολεία για αγόρια και κορίτσια. Έγινε διαπλάτυνση της κοίτης του ποταμού που διασχίζει την πόλη και στις όχθες του κατασκευάστηκαν υδατοφράχτες που προστάτευαν την πόλη από τις πλημμύρες. Επίσης κατασκευάστηκαν δύο γέφυρες.

## Παραπομπές


## Εξωτερικοί σύνδεσμοι
* 

Κατηγορία:Οθωμανοί πολιτικοί
Κατηγορία:Τούρκοι πολιτικοί
Τσουλλού (Κουζανλί)

Το **Τσουλλού **(επίσης, **Τσουλού**) είναι ένα χωριό της επαρχίας Αγκντάμ του Αζερμπαϊτζάν. Το χωριό αποτελεί μέρος του δήμου Κουζανλί και βρίσκεται στο νοτιοδυτικό μέρος της χώρας.

## Παραπομπές

* 

Κατηγορία:Κατοικημένες περιοχές στην Επαρχία Αγκντάμ
Holy Smoke (τραγούδι)

Το ***Holy Smoke*** είναι ένα τραγούδι του βρετανικού heavy metal συγκροτήματος Iron Maiden, το οποίο συμπεριλήφθηκε στον δίσκο *[[No Prayer for the Dying]]* το 1990. Το κομμάτι γράφτηκε από τον Στιβ Χάρις και τον Μπρους Ντίκινσον. Το κομμάτι κυκλοφόρησε και σε single, στο οποίο συμμετείχε για πρώτη φορά ο νέος κιθαρίστας του σχήματος Τζάνικ Γκερς. Το single κατάφερε να μπει στα βρετανικά charts και να φτάσει το νούμερο 3. Επίσης μπήκε στα ιρλανδικά όπου έφτασε στο νούμερο 4. 

Το τραγούδι διαφέρει αρκετά από τη συνηθισμένη δομή και θεματολογία του συγκροτήματος. Επίσης, για την προώθηση του τραγουδιού κυκλοφόρησε και video clip, το οποίο γυρίστηκε στη φάρμα του Στίβ Χάρις, και έχει εμφανώς χιουμοριστική διάθεση, στο οποίο εμφανίζονται μέλη του συγκροτήματος να παίζουν παιδικά όργανα, ποδόσφαιρο μεταξύ άλλων. Στο βίντεο επίσης εμφανίζεται και ο παραγωγός τους Μάρτιν Μπερτς να φορά σαδομαζοχιστική περιβολή. Τέλος τη σκηνοθεσία την έκανε ο ίδιος ο Χάρις.

## Παραπομπές


## Εξωτερικοί σύνδεσμοι
* Το Holy Smoke στο YouTube από το Iron Maiden Channel

Κατηγορία:Τραγούδια των Iron Maiden
Κατηγορία:Τραγούδια του 1990
Κατηγορία:Singles του 1990
Κατηγορία:Singles της EMI Records
Angie (τραγούδι)

Το ***Angie*** είναι τραγούδι του βρετανικού rock συγκροτήματος The Rolling Stones, το οποίο συμπεριλήφθηκε στον δίσκο *[[Goats Head Soup]]* του 1973. Το κομμάτι γράφτηκε από τον Μικ Τζάγκερ και τον Κιθ Ρίτσαρντς. Πρόκειται για μία ροκ μπαλάντα, που κυκλοφόρησε και σε single, το οποίο κατάφερε να μπει σε αρκετά charts ανά τον κόσμο φτάνοντας σε αρκετά και το νούμερο 1, όπως για παράδειγμα στην Αυστραλία, στο Βέλγιο, στον Καναδά, στη Δανία, στη Γαλλία, στην Ολλανδία, στη Νορβηγία και στην Ελβετία. Στη Μεγάλη Βρετανία έφτασε στο νούμερο 5, ενώ στα αμερικανικά charts * Billboard Cash Box Top 100* και *[[Billboard Hot 100]]* έφτασε κι εκεί στο νούμερο 1.

## Παραπομπές


## Εξωτερικοί σύνδεσμοι
* 

Κατηγορία:Τραγούδια των The Rolling Stones
Κατηγορία:Τραγούδια του 1973
Κατηγορία:Singles του 1973
Κατηγορία:Νούμερο 1 singles στα Billboard Hot 100
Τσουλλού (Γκιολέ)

Το **Τσουλλού **είναι ένα χωριό στον νομό Γκιόλε, στην επαρχία Αρνταχάν στην Τουρκία. Βρίσκεται στο βορειοανατολικό μέρος της χώρας.

## Παραπομπές


Κατηγορία:Χωριά της Τουρκίας
Αλβέρτος Α΄ του Μπράουνσβαϊγκ

Ο **Αλβέρτος Α΄ ο υψηλός** (1236 - 15 Αυγούστου 1279) από τον Οίκο των Γουέλφων, ήταν αρχικά μαζί με τον αδελφό του δούκας του Μπράουνσβαϊγκ-Λύνεμπουργκ (1252-69) και μετά το μοίρασμα των γαιών τους πρώτος πρίγκιπας του Βολφενμπύτελ (1269-79).

## Βιογραφία
Ήταν ο πρωτότοκος γιος του Όθωνα Α΄, δούκα του Μπράουνσβαϊγκ και της Ματθίλδης των Ασκάνια, κόρης του Αλβέρτου Β΄ δούκα του Βρανδεμβούργου. Όταν το 1252 απεβίωσε ο πατέρας του, τον διαδέχθηκε μαζί με τον αδελφό του Ιωάννη. Αν και η δυναστεία των Χοενστάουφεν, εχθρών των Γουέλφων, είχε εκλείψει, είχε να πολεμήσει με τους υποστηρικτές τους. Πολέμησε εναντίον του Έρικ Α΄, δούκα του Σλέσβιχ και υπέρ της Μαργαρίτας και του γιου της Έρικ Ε', βασιλιά της Δανίας. Επίσης συμμετείχε στη διαμάχη για τη διαδοχή της Θουριγγίας, για την υποστήριξη της πεθεράς του Σοφίας της Θουριγγίας, χωρίς όμως επιτυχία.

Το 1269 τα δύο αδέλφια μοιράστηκαν την επικράτειά τους: ο Αλβέρτος Α΄ τη διαίρεσε σε δύο μέρη και ο Ιωάννης διάλεξε το βόρειο (Λύνεμπουργκ, Τσέλλε, Αννόβερο). Στον Αλβέρτο Α΄ έμεινε το νότιο μερίδιο (η περιοχή πέριξ των Μπράουνσβαϊγκ, Βολφενμπύτελ, Κάλενμπεργκ). Η πόλη του Μπράουνσβαϊγκ ήταν κοινή. Ασχολήθηκε με την ανάπτυξη της περιοχής του. Για τη γερμανική διαδοχή, πήρε το μέρος του Ότακαρ Β΄ της Βοημίας, αλλά ηττήθηκαν στο Μάρσφελντ το 1277. 

Το ίδιο έτος, όταν απεβίωσε ο νεότερος αδελφός του Ιωάννης, ανέλαβε την κηδεμονία του ανιψιού του Όθωνα Β΄. Απεβίωσε το 1279 και ετάφη στον Καθεδρικό του Μπράουνσβαϊγκ. Τον διαδέχθηκαν οι τρεις μεγαλύτεροι γιοί του, μια και οι νεότεροι τρεις είχαν ενταχθεί στην Εκκλησία.

## Οικογένεια
Το 1254 νυμφεύτηκε την Ελισάβετ, κόρη του Ερρίκου Β΄, δούκα της Βραβάντης, αλλά δεν είχαν τέκνα.

Όταν απεβίωσε η Ελισάβετ το 1261, νυμφεύτηκε σε δεύτερο γάμο την Αδελαΐδα, κόρη του Βονιφάτιου Β΄, μαρκήσιου του Μομφερράτου και είχε τέκνα:
* Ερρίκος Α΄ 1267-1322, πρίγκιπας του Γκρούμπενχαγκεν.
** (Αδελαΐδα) Ειρήνη π.1293-1324, παντρεύτηκε τον Ανδρόνικο Γ΄ Παλαιολόγο Αυτοκράτορα των Ρωμαίων. 
* Αλβέρτος Β΄ 1268-1318, δούκας του Μπράουνσβαϊγκ-Λύνεμπουργκ.
* Γουλιέλμος Α΄ 1270-1292, δούκας του Μπράουνσβαϊγκ-Λύνεμπουργκ
* Όθων, απεβ. π. 1346.
* Ματθίλδη 1276-1318, νυμφεύτηκε τον Ερρίκο Γ΄ των Πιαστ-Σιλεσίας-Γκλόγκουφ δούκα του Γκλόγκουφ.
* Λούθηρος π. 1275-1335, μέγας μάγιστρος του Τάγματος των Τευτόνων.
* Κορράδος, απεβ. π. 1303.

## Παραπομπές


## Πηγές
*htt://Welfen.de/Albrechtt.htm
*http://wc.rootsweb.ancestry.com/
*http://wc.rootsweb.ancestry.com/cgi-bin/igm.cgi?op=GET&db=mila54&id=I5051

Κατηγορία:Πρίγκιπες του Βολφενμπύτελ
Αϊσέ Σουλτάνα (κόρη του Αχμέτ Α')

Η **Αϊσέ Σουλτάν** (Οθ. Τούρκικα:عائشة سلطان) (Τούρκικα: *Ayşe Sultan*, 1605 - Μάϊος 1657) ήταν κόρη του σουλτάνου Αχμέτ Α΄ της Οθωμανικής Αυτοκρατορίας, ανιψιά του σουλτάνου Μουσταφά Α΄, ετεροθαλής αδελφή του σουλτάνου Οσμάν Β΄, αδελφή των σουλτάνων Μουράτ Δ΄ και Ιμπραήμ Α΄ και θεία του σουλτάνου Μεχμέτ Δ΄. 

Ήταν ένα από τα πιο σημαντικότερα πρόσωπα στην ιστορία της οθωμανικής αυτοκρατορίας.

## Βιογραφία
Η Αϊσέ γεννήθηκε το 1605, ήταν κόρη του σουλτάνου Αχμέτ Α΄ και της ελληνίδας Χασεκί Μαχπεϊκέρ Κιοσέμ Σουλτάν. Αναφέρεται ως η πιο όμορφη σουλτάνα εκ γενετής. Είχε λευκό δέρμα καστανά μαλλιά και πράσινα μάτια.

Μια επιστολή προς το Σουλτανάτο των Γυναικών προκειμένου να διασφαλίσει το μέλλον των πριγκίπων, ανάγκασε την Αϊσέ να παντρευτεί τον Μεγάλο Βεζίρη Νασούχ Πασά, όταν ήταν μόλις 6 ετών. Αυτός ο γάμος την έκανε μια από τις πλουσιότερες γυναίκες στην αυτοκρατορία, γιατί μετά το θάνατο του συζύγου της Νασούχ Πασά, ο οποίος ήταν ένας από τους πλουσιότερους ανθρώπους της εποχής, η Αϊσέ κληρονόμησε ένα μεγάλο μέρος αυτής της περιουσίας.

Ήταν εκπαιδευμένη για να επηρεάσει την πολιτική κατάσταση, όπως και η αδελφή της Φατμά Σουλτάν και η μητέρα της Κιοσέμ Σουλτάν και σε αντίθεση με τις δύο αδελφές της Γκεβχερχάν Σουλτάν και Ατικέ Σουλτάν, η Αϊσέ ήταν μια φιλόδοξη γυναίκα και ο λόγος της επηρέασε την πολιτική, γι' αυτό το πολιτικό μέλλον των αδελφών της, ήταν το πιο σημαντικό από οτιδήποτε άλλο.

Σύμφωνα με την ιστορία, η Αϊσέ ήταν πολύ κοντά στον αδελφός της Ηγεμόνα Κασίμ σε σχέση με τα άλλα της αδέλφια, όπως και η μητέρα της Κιοσέμ, η οποία έβλεπε τον Κασίμ ιδανικό για διάδοχο του θρόνου. Χάρη σε διάφορους γάμους της με σημαντικούς ανθρώπους, η Αϊσέ εξασφάλισε για την ίδια και τη μητέρα της (μετά την αντιβασιλεία) μια θέση στο Ντιβάνι (υπουργικό συμβούλιο). 

Η Αϊσέ ήταν επίσης γνωστή για τη σκληρότητα της και την ψυχραιμία της. Ήταν εκείνη που κατέλαβε τους σκλάβους που ήταν οι υπεύθυνοι για το θάνατο της μητέρας της και έμεινε να δει το πως βασανίστηκαν και εκτελέστηκαν.

Ήταν παντρεμένη αρκετές φορές, η ιστορία λέει 8 συζύγους κατά τη διάρκεια της ζωής της, απόκτησε μόνο ένα γιο τον Μουσταφά με τον Χαφίζ Αχμέτ Πασά.

Πέθανε τον Μάϊο του 1657 στην Κωνσταντινούπολη και τάφηκε στο δίπλα στον πατέρα της, στο Μπλε Τζαμί.

## Παραπομπές


## Πηγές
* TARİH Dünyası  Sayı:7,Adnan Giz "Altı vezirle Evlenen Bir Sultan: Ayşe Sultan" ,15 Temmuz 1950
* Mustafa Çağatay Uluçay, *Padişahların kadınları ve kızları* (5 bas.), 2011 Ankara: Ötüken. ISBN 9789754378405.

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Τζούλια Παστράνα

Η **Τζούλια Παστράνα** (1834 - 25 Μαρτίου 1860) ήταν μια ερμηνεύτρια και τραγουδίστρια κατά τη διάρκεια του 19ου αιώνα. Η Παστράνα ήταν μια ιθαγενής γυναίκα από το Μεξικό που γεννήθηκε το 1834, κάπου στην πολιτεία της Σιναλόα. Γεννήθηκε με μια γενετική πάθηση, την hypertrichosis terminalis (ή γενικευμένα hypertrichosis lanuginosa), το πρόσωπο και το σώμα της ήταν καλυμμένο με ίσια μαύρα μαλλιά. Τα αυτιά και η μύτη της ήταν ασυνήθιστα μεγάλες, και τα δόντια της ήταν παράτυπα. Η τελευταία αυτή συνθήκη οφείλεται σε μια σπάνια ασθένεια, αδιάγνωστη κατά την διάρκεια της ζωής της, την υπερπλασία των ούλων, η οποία προκαλούσε πάχυνση των χειλιών και των ούλων της.
μικρογραφία|Τζούλια Παστράνα, λιθογραφία από τον Β Katzler 1860

## Θέατρο
Το μιούζικαλ *Παστράνα* από τους Αυστραλούς συγγραφείς Allan McFadden και τον Πέτρο Νόρθγουντ διεξήχθη από το Θέατρο της Εκκλησίας της Μελβούρνης το 1989. Η παραγωγή ήταν υποψήφια για πέντε Βραβεία Πράσινου δωματίου της Μελβούρνης.

Μια παράσταση βασισμένη στη ζωή της Παστράνα, *The True History of the Tragic Life and Triumphant Death of Julia Pastrana, the Ugliest Woman in the World* (1998) γράφτηκε από τον Σον Πρέντεργκαστ. Το 2003 στο Τέξας η παραγωγή του έργου ανέβηκε από την Kathleen Anderson Culebro, η αδελφή της Laura Anderson Barbato, πρωτοστάτησε στην εκστρατεία της Barbato ώστε να επαναπατρίσουν τα λείψανα της Παστράνα από τη Νορβηγία στο Μεξικό.

## Ταινία
Η ταινία του Μάρκο Φερέρι το *The Ape Woman* (1964) βασίζεται στην ιστορία της ζωής Παστράνα.

Στις 14 Οκτωβρίου 2013, ανακοινώθηκε η εν ανάπτυξη ταινία «Velvet», με βάση τη ζωή και τις εμπειρίες της Τζούλιας Παστράνα, καθώς και από ένα πρωτότυπο σενάριο του Celso García και του Francisco Payó González. Το "Velvet" κατευθύνεται από τον Celso García και είναι μια διεθνής παραγωγή με την υποστήριξη των διαφόρων προσωπικοτήτων πίσω και μπροστά από την κάμερα. Η ανακοίνωση εμφανίστηκε σε ένα άρθρο που δημοσιεύθηκε στη μεξικανική εφημερίδα "Mural", μέλος της συντακτικής ομάδας Reforma.

## Μουσική
Ο Ass Ponys έγραψε και ηχογράφησε το τραγούδι *Τζούλια Παστράνα* που αφορά τη ζωή της, στο άλμπουμ τους *Grim* το 1993.

## Σημειώσεις


## Παραπομπές

* Bartra, Roger. “El trágico viaje de una mujer salvaje mexicana al mundo civilizado”. *Istor* 64 (2016): 179-198. México.
* 
*

## Εξωτερικοί σύνδεσμοι
* Behold! The Heartbreaking, Hair-Raising Tale Of Freak Show Star Julia Pastrana, Mexico’s Monkey Woman
* JULIA PASTRANA - The Nondescript

Κατηγορία:Μεξικανοί τραγουδιστές
Αλβέρτος Β΄ του Μπράουνσβαϊγκ-Λύνεμπουργκ

Ο **Αλβέρτος Β΄** ο *Παχύς* (π. 1268 - 22 Σεπτεμβρίου 1318) από τον Οίκο των Γουέλφων, ήταν πρίγκιπας του Βόλφενμπυτελ μαζί με τους αδελφούς του Ερρίκο Α' και Γουλιέλμο Α' (1279-91) και έπειτα μόνος του (1292-1318) και πρίγκιπας του Γκέτιγκεν (1286-1318), που ήταν μέρη του δουκάτου του Μπράουνσβαϊγκ-Λύνεμπουργκ.

## Βιογραφία
Ήταν ο δευτερότοκος γιος του Αλβέρτου Α΄ δούκα του Μπράουνσβαϊγκ-Βόλφενμπυτελ και της Αδελαΐδας τω Αλεράμιτσι, κόρης του Βονιφάτιου Β΄ μαργράβου του Μομφερράτου. Ο πατέρας του απεβίωσε το 1279 και την επιτροπεία του 11ετούς Αλβέρτου Β΄ ανέλαβε πρώτα ο θείος του Κορράδος, πρίγκιπας-επίσκοπος του Φέρντεν και έπειτα ο μεγαλύτερος αδελφός του Ερρίκος Α΄.

Το 1286 ο Αλβέρτος Β΄ και οι αδελφοί του Ερρίκος Α΄ και Γουλιέλμος Α΄ μοίρασαν το πριγκιπάτο του Βόλφενμπυτελ του πατέρα τους. Ο Ερρίκος Α΄ πήρε το Γκρούμπενχαγκεν, ο Αλβέρτος Β΄ πήρε το Γκέτινγκεν που το έκανε μόνιμη κατοικία του και ο Γουλιέλμος Α' το υπόλοιπο Βολφενμπύτελ (Μπράουνσβαϊγκ κλπ).

Το 1292 απεβίωσε ο Γουλιέλμος Α΄ και οι δύο αδελφοί μοιράστηκαν την κτήση του Βόλφενμπυτελ, αλλά διαφώνησαν. Ο Ερρίκος Α΄ υποχώρησε και έτσι ο Αλβέρτος Β΄ επικράτησε.

## Οικογένεια
Το 1284 νυμφεύτηκε τη Ρίξα, κόρη του Ερρίκου Α΄ πρίγκιπα του Μεκλεμβούργου-Βέρλε και είχε τέκνα:
* Αδελαΐδα, παντρεύτηκε τον Ιωάννη, λαντγράβο της Κάτω Έσσης
* Λούτερ (Λούθηρος), ιππότης του Τάγματος των Τευτόνων
* Όθων o *Ήπιος*, 1292-1344 πρίγκιπας του Βόλφενμπυτελ, Γκέτινγκεν.
* Αλβέρτος Β' π. 1294-1358 επίσκοπος του Χάλμπερστατ.
* Ερρίκος Γ΄ π. 1296-1363 πρίγκιπας-επίσκοπος του Χίλντεσχαϊμ.
* Μάγκνους Α΄ 1304-1369, πρίγκιπας του Βόλφενμπυτελ.
* Ερνέστος Α΄ π. 1305 - 1367, πρίγκιπας του Γκέτινγκεν.

## Πηγές
* Welfen.de/AlbrechtFett.htm
* Braunschweigisches Biographisches Lexikon, Appelhans 2006, ISBN 3-937664-46-7

Κατηγορία:Πρίγκιπες του Βολφενμπύτελ
Ψευδοπλούταρχος

Η ονομασία **Ψευδοπλούταρχος** αποδίδεται στους αγνώστους συγγραφείς των ψευδεπίγραφων έργων που παλαιότερα αποδίδονταν στον Πλούταρχο. Κάποια από τα έργα αυτά συμπεριλαμβανόταν σε κάποιες εκδόσεις των Ηθικών του Πλουτάρχου, τόσο στις λατινικές και εκδόσεις άλλων γλωσσών, όσο και στις αρχικές σύγχρονες ελληνικές εκδόσεις του πρωτότυπου από τον φιλόλογο Γρηγόριο Βερναρδάκη τον 19ο αιώνα. Τα παρακάτω έργα θεωρούνται ψευδεπίγραφα:

Τα παραπάνω έργα χρονολογούνται λίγο αργότερα από την εποχή που έζησε ο Πλούταρχος (1ος/2ος αιώνας μ.Χ.), αλλά σχεδόν όλα ανήκουν στην ύστερη αρχαιότητα (3ο με 4ο αιώνα μ.Χ.). Εξαίρεση αποτελεί το *Περί εὑγενείας* το οποίο γράφτηκε τον 16ο αιώνα.

Κάποια άλλα έργα που αποδίδονται στον Πλούταρχο είναι μεσαιωνικής προέλευσης, όπως η επιστολή προς Τραϊανό.

## Παραπομπές


## Σχετική βιβλιογραφία
*Aalders G. J. D. "Plutarch or Pseudo-Plutarch? The authorship of De unius in re publica dominatione" *Mnemosyne* XXXV (1982):72-83.
*Boscherini, S. 1985 "A proposito della tradizione del Pro nobilitate pseudo-plutarcheo" in R. Cardini, E. Garin, L. C. Martinelli, G. Pascucci, eds., *Tradizione classica e letteratura umanistica. Per Alessandro Perosa*. Vol.I. II. (Humanistica.3.4.). (Roma): 651-660.
*Conti Bizzarro, Ferruccio "Note a Ps.-Plutarch. de musica" *MCr* 29 (1994): 259-261.
*Hillgruber, Michael 1994 *Die pseudoplutarchische Schrift De Homero*. (Stuttgart).
*Jurado, E.A. Ramos "Quaestiones ps.-Plutarcheae" in Pérez Jimenez 1990:123-126.
*Seeliger, Friedrich Konrad 1874 *De Dionysio Halicarnassensi Plutarchi qui vulgo fertur in vitis decem oratorum auctore*. Dissertation—Leipzig. (Budissae).
*Smith, Rebekah M. 1992 "Photius on the ten orators" *GRBS* 33: 59-189.
*Tieleman, Teun 1991 "Diogenes of Babylon and Stoic embryology: Ps. Plutarch, Plac. V 15.4 reconsidered." *Mnemosyne* 44:106-125.

Κατηγορία:Πλούταρχος
Γκέιλ Σόντεργκααρντ

Η **Γκέιλ Σόντεργκααρντ** (*Gale Sondergaard*, 15 Φεβρουαρίου 1899 - 14 Αυγούστου 1985) ήταν Αμερικανίδα ηθοποιός βραβευμένη με Όσκαρ Β' Γυναικείου Ρόλου για την ταινία του 1936 *[[Αντόνιο Αντβέρσο]] *(Anthony Adverse)*, στην οποία έκανε το κινηματογραφικό της ντεμπούτο. Η Σόντεργκαρντ είναι επίσης γνωστή για τη συμμετοχή της στις ταινίες: *Η ζωή του Εμίλ Ζολά (The Life of Emile Zola, 1937)*, *Δραματική σχολή (Dramatic School, 1938)*, *Οι κατακόμβες του τρόμου *(The Cat and the Canary, 1939)*, *[[Το σημάδι του Ζορό]] (The Mark of Zorro, 1939)*, *[[Το γράμμα]] (The Letter, 1940)* και *[[Η Άννα και ο βασιλεύς του Σιάμ]] (Anna and the King of Siam, 1946)* για το οποίο κι έλαβε την δεύτερή της υποψηφιότητα για Όσκαρ Β' Γυναικείου Ρόλου.

Η καριέρα της άρχισε να φθίνει κατά τα τέλη της δεκαετίας του '40 και όταν ο σύζυγός της, ο σκηνοθέτης Χέρμπερτ Μπίμπερμαν, κατηγορήθηκε για τις κομμουνιστικές του πολιτικές πεποιθήσεις και συμπεριλήφθηκε, μαζί με άλλους εννέα καλλιτέχνες στην Μαύρη Λίστα του Χόλυγουντ, η κινηματογραφική της καριέρα υπέστη σοβαρό πλήγμα. Η ηθοποιός μετακόμισε στη Νέα Υόρκη μαζί με τον Μπίμπερμαν, όπου συνέχισε να είναι ενεργή στο χώρο του θεάτρου κάνοντας παράλληλα σποραδικές εμφανίσεις σε τηλεόραση και κινηματογράφο. Η ηθοποιός απεβίωσε το 1985 από Εγκεφαλικό επεισόδιο. 

## Παραπομπές


## Εξωτερικοί σύνδεσμοι
*  
*Η Γκέιλ Σόντεργκααρντ στο cine.gr 

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Αμερικανίδες ηθοποιοί θεάτρου
Κατηγορία:Μαύρη Λίστα του Χόλυγουντ
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Τσουλλού (Τσουλλού Βτορόγιε, Αγκντάμ)

Το **Τσουλλού **(επίσης **Τσούλλου **και **Τσουλλού Βτορόγιε**) είναι ένα χωριό της επαρχίας Αγκντάμ του Αζερμπαϊτζάν. Βρίσκεται στο νοτιοδυτικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Αγκντάμ
Μπιριντσί Κουζανλί

Το **Μπιριντσί Κουζανλί **(αζερικά: Birinci Quzanlı) είναι ένα χωριό στο δήμο Κουζανλί στην επαρχία Αγκντάμ του Αζερμπαϊτζάν. Βρίσκεται στο νοτιοδυτικό μέρος της χώρας.

## Αναφορές

* 

Κατηγορία:Κατοικημένες περιοχές στην Επαρχία Αγκντάμ
Αγιάκ Κερβέντ

Το **Αγιάκ Κερβέντ** (επίσης, **Αγιάγκ Καρβέντ**, **Αγιάκ Κορβέντ**, και **Αγιάχ-Καρβέντ**) είναι χωριό της επαρχίας Αγκντάμ του Αζερμπαϊτζάν. Αποτελεί μέρος του δήμου Κερβέντ.

## Παραπομπές

* 

Κατηγορία:Κατοικημένες περιοχές στην Επαρχία Αγκντάμ
Ανοιχτό πρωτάθλημα Ελλάδος τοιχοσφαίρισης

To **Ανοιχτό πρωτάθλημα Ελλάδος τοιχοσφαίρισης** ("greek open") είναι η αρχαιότερη διοργάνωση τοιχοσφαίρισης στην Ελλάδα. Είναι διεθνές τουρνουά που διοργανώνεται από τον Όμιλο Αντισφαίρισης Αθηνών ανελλιπώς από το 1945.

Η διοργάνωση ξεκίνησε το 1945 με συμμετοχή ελλήνων και αλλοδαπών που εργάζονταν ή βρίσκονταν στην Ελλάδα. Το 1970 αποτέλεσε έτος σταθμό στην διοργάνωση, άρχισαν να καλούνται παίκτες εκτός ελληνικών συνόρων, μεγάλα ονόματα της εποχής, όπως ο παγκόσμιος πρωταθλητής Μπάριγκτον, ο 2ος στον κόσμο Μοχιμπάλαχ Καν, ο επίσης Νο2 Άβαντ και άλλοι. 

Εκτός το απλό αντρών και γυναικών κατά καιρούς γίνονταν και διπλό αντρών και βετεράνων αντρών. Στην δεκαετία του 90 ήταν ενταγμένο στο διεθνές καλεντάρι της Παγκόσμιας ομοσπονδία τοιχοσφαίρισης με χρηματικό έπαθλο. 

## Πρωτάθλημα Ελλάδος τοιχοσφαίρισης αντρών
### Πρωταθλητές

## Πρωτάθλημα Ελλάδος τοιχοσφαίρισης γυναικών
### Πρωταθλητές

## Πρωτάθλημα Ελλάδος τοιχοσφαίρισης διπλού αντρών
### Πρωταθλητές

## Πρωτάθλημα Ελλάδος τοιχοσφαίρισης Βετεράνων αντρών
### Πρωταθλητές

## Παραπομπές


## Πηγές
* Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1
* squash gr, 

Κατηγορία:Τοιχοσφαίριση στην Ελλάδα
Κατηγορία:Όμιλος Αντισφαίρισης Αθηνών
Montrose

Οι **Montrose** ήταν αμερικανικό χαρντ ροκ συγκρότημα που δημιουργήθηκε στην Καλιφόρνια το 1973 από τον κιθαρίστα Ρόνι Μόντροουζ και τον τραγουδιστή Σάμι Χάγκαρ.

## Βιογραφία
Η πρώτη σύνθεση του συγκροτήματος περιελάμβανε τον μπασίστα Μπιλ Τσερτς και το ντράμερ Ντένι Καρμάσι, οι οποίοι πλαισίωναν τους Μόντροουζ και Χάγκαρ στο ομώνυμο άλμπουμ του συγκροτήματος. Ο δίσκος δεν κατάφερε να μπει στο Top-100 του Billboard άλλα οι μεταγενέστερες πωλήσεις του τον ώθησαν να βραβευθεί ως πλατινένιο άλμπουμ.

Ο Τσερτς αποχώρησε, δίνοντας την θέση του στον μπασίστα και κιμπορντίστα Άλαν Φιτζέραλντ για την περιοδεία του άλμπουμ, με τον δεύτερο τους δίσκο με τίτλο "*[[Paper Money]]*" να κυκλοφορεί ένα χρόνο αργότερα. Μετά την περιοδεία για την προώθηση του άλμπουμ, ο Χάγκαρ αποχώρησε λόγω έντονων διαφωνιών με τον Μόντροουζ, για να ακολουθήσει προσωπική καριέρα και στα μέσα της δεκαετίας του '80 να αντικαταστήσει τον Ντέιβιντ Λι Ροθ στους Van Halen.

Την θέση του πήρε ο Μπομπ Τζέιμς, ενώ στο συγκρότημα εντάθηκε και ο κιμπορντίστας Τζιμ Άλσιβαρ, με τη νέα σύνθεση να ηχογραφεί το "*[[Warner Brothers Presents... Montrose!]]*", τον δεύτερο συνεχόμενο δίσκο τους που μπήκε στο Top-100 των αμερικάνικων τσαρτ. Ο Φιτζέραλντ αντικαταστάθηκε από τον Ράντι Τζο Χομπς, με τον οποίο οι Montrose κυκλοφόρησαν το "*[[Jump On It]]*", μετά την αποτυχία του οποίου το συγκρότημα διαλύθηκε.

Ο Ρόνι Μόντροουζ ηχογράφησε και πάλι υπό την επωνυμία Montrose τον δίσκο "*[[Mean (άλμπουμ)|Mean]]*" του 1987, με τον Τζόνι Έντουαρντς στα φωνητικά, τον Γκλεν Λετς στο μπάσο και τον Τζέιμς Κότακ στα τύμπανα.

Το 2002, μία νέα σύνθεση του συγκροτήματος περιόδευσε στην δυτική ακτή των Ηνωμένων Πολιτειών προωθώντας την συλλογή "*The Very Best of Montrose*", πριν ο Μόντροουζ επιστρέψει στην προσωπική του καριέρα. Ο ίδιος αυτοκτόνησε στις 3 Μαρτίου 2012.

## Δισκογραφία
### Στούντιο ηχογραφήσεις




### Συλλογές
* *The Very Best of Montrose* (2000)

## Παραπομπές


## Πηγές
* Montrose | Biography, Albums, Streaming Links | AllMusic
* MONTROSE biography - The Great Rock Bible 
* Montrose - discography, line-up, biography, interviews, photos

Κατηγορία:Hard rock συγκροτήματα από Καλιφόρνια
Κατηγορία:Heavy metal συγκροτήματα από Καλιφόρνια
Crusader Kings II

Το **Crusader Kings II** (ελληνική μετάφραση: *Σταυροφόροι Βασιλιάδες ΙΙ*) είναι ένα βιντεοπαιχνίδι στρατηγικής που διαδραματίζεται στον Μεσαίωνα. Αναπτύχθηκε από το Paradox Development Studio και δημοσιεύτηκε από τη Σουηδική εταιρία Paradox Interactive ως επακόλουθο του Crusader Kings. Δημοσιεύτηκε για τους υπολογιστές Microsoft Windows στις 14 Φεβρουαρίου 2012 και στις 24 Μαΐου του ίδιου χρόνου για τα συστήματα OS X. H Linux έκδοση του παιχνιδιού, δημοσιεύτηκε στις 14 Ιανουαρίου 2013. Στις 18 Οκτωβρίου 2019, το βιντεοπαιχνίδι έγινε δωρέαν. Μια συνέχεια του παιχνιδιού, και το τρίτο παιχνίδι της σειράς Crusader Kings, το Crusader Kings III δημιουργήθηκε στις 1 Σεπτεμβρίου 2020. Το Crusader Kings II είχε μεγάλη απήχηση σε ένα κοινό πιο ποίκιλο και πιο μεγάλο από τα προηγούμενα παιχνίδια της εταιρείας Paradox, που συνέβαλε στην ανάπτυξη της εταιρείας.

## Περιεχόμενο
Το παιχνίδι είναι ένας «εξομοιωτής» δυναστείας, οπού ο παίκτης έχει στον έλεγχο του μια μεσαιωνική δυναστεία που υπήρξε από την 1 Ιανουαρίου 769 εώς τη 31 Δεκεμβρίου του 1337. Μέσω της στρατηγικής χρήσης πολέμου, γάμου και δολοφονίας, μεταξύ άλλων, οι παίκτες προσπαθούν να πετύχουν την επιτυχία για τη δυναστεία τους.

Το παιχνίδι περιλαμβάνει πολλούς ιστορικούς χαρακτήρες, όπως είναι ο Γουλιέλμος ο Κατακτητής, ο Καρλομάγνος, ο Τζένγκις Χαν, ο Χάρολντ Γκόντβινσον, ο Ροβέρτος Γυισκάρδος, ο Ροβέρτος Α΄ της Σκωτίας, ο Χάραλντ Γ΄ της Νορβηγίας, o Ελ Σιντ, ο Κωνσταντίνος Ι΄ Δούκας, ο Χαρούν αλ-Ρασίντ, ο Αλέξιος Α΄ Κομνηνός, ο Ριχάρδος ο Λεοντόκαρδος, ο Ίβαρ ο Ασπόνδυλος, ο Αλφρέδος ο Μέγας, ο Βαλδουίνος Α΄ της Ιερουσαλήμ, ο Βολέσλαος Α΄ ο Γενναίος και ο Σαλαντίν, αλλά επίσης αφήνει τον παίκτη να διαλέξει και λιγότερο γνωστές προσωπικότητες όπως δούκες με μικρό έδαφος ή κόμηδες, και επίσης δίνει τη δυνατότητα της δημιουργίας εντελώς καινούργιων χαρακτήρων μέσω του DLC ονόματι *Ruler Designer*.

## Σημειώσεις


## Παραπομπές


Κατηγορία:Βιντεοπαιχνίδια του 2012
Κατηγορία:Βιντεοπαιχνίδια του Linux
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια της Paradox Interactive
Κατηγορία:Βιντεοπαιχνίδια στρατηγικής πραγματικού χρόνου
Κατηγορία:Βιντεοπαιχνίδια με ιστορικό υπόβαθρο
Κατηγορία:Βιντεοπαιχνίδια ανεπτυγμένα στη Σουηδία
Πανελλήνιο Πρωτάθλημα Εφήβων Καλαθοσφαίρισης 2007-2008

Το **35ο [[Πρωτάθλημα Ελλάδας καλαθοσφαίρισης εφήβων|Πανελλήνιο πρωτάθλημα καλαθοσφαίρισης εφήβων]]** του 2008 διοργανώθηκε στην Κύμη της Εύβοιας, από 18 ως 23 Αυγούστου 2008

## Αποτελέσματα
**1η αγωνιστική:**

ΑΓΣ Ιωαννίνων-Νίκη Βόλου 53-71

Αρίων Ξάνθης-Πανιώνιος 53-110

Mαντουλίδης-Ηλυσιακός 80-81

**2η αγωνιστική:**

Νίκη Βόλου-Αρίων Ξάνθης 93-64

Ηλυσιακός-ΑΓΣ Ιωαννίνων 84-47

Πανιώνιος-Μαντουλίδης 67-72

**3η αγωνιστική:**

ΑΓΣ Ιωαννίνων-Μαντουλίδης 53-73

Αρίων Ξάνθης-Ηλυσιακός 43-102

Πανιώνιος-Νίκη Βόλου 82-68

**4η αγωνιστική:**

ΑΓΣ Ιωαννίνων-Πανιώνιος 50-64

Μαντουλίδης-Αρίων Ξάνθης 85-60

Ηλυσιακός-Νίκη Βόλου 72-61

**5η αγωνιστική:**

Νίκη Βόλου-Μαντουλίδης 53-97

Αρίων Ξάνθης-ΑΓΣ Ιωαννίνων 61-52

Πανιώνιος-Ηλυσιακός 53-69

## Βαθμολογία

## Ατομικές διακρίσεις
* **Πρώτος σκόρερ**:Γιώργος Μπόγρης (Ηλυσιακός) 108 πόντοι
* **Πολυτιμότερος παίκτης**:Γιώργος Μπόγρης (Ηλυσιακός)
* **Καλύτερη πεντάδα**:
** Γιώργος Μπόγρης (Ηλυσιακός)
** Κώστας Σλούκας (Μαντουλίδης)
** Ανδρέας Παπαδημητρίου (Ηλυσιακός)
** Κώστας Δενδρινός (Αρίων Ξάνθης)
** Ανδρέας Κανονίδης (Πανιώνιος)

## Ο πρωταθλητής

## Εξωτερικοί σύνδεσμοι
* Τελική φάση του 35ου Πανελληνίου Πρωταθλήματος Εφήβων.



2007 2008
Πανελληνιο Εφηβων
Κατηγορία:Αθλητισμός στην Εύβοια
Another World

Το ***Another World***, γνωστό ως ***Out of This World*** στη βόρεια Αμερική και ***Outer World*** (ιαπωνικά: アウターワールド, Χέπμπορν: *Autā Wārudo*) στην Ιαπωνία, είναι βιντεοπαιχνίδι δράσης περιπέτειας που σχεδιάστηκε από τον Éric Chahi για την Delphine Software και κυκλοφόρησε για πρώτη φορά το 1991. Το παιχνίδι αφηγείται την ιστορία του Lester, ενός νεαρού επιστήμονα ο οποίος, ως αποτέλεσμα ενός πειράματος που πήγε στραβά, βρίσκει τον εαυτό του παγιδευμένο σε έναν εξωγήινο κόσμο, όπου πρέπει να παλέψει για την επιβίωσή του.

Το *Another World* αρχικά αναπτύχθηκε για τα Amiga και Atari ST, ενώ αργότερα κυκλοφόρησε για τα Apple IIGS και MS-DOS, και μεταφέρθηκε σε πολλά σύγχρονα συστήματα όπως μοντέρνοι υπολογιστές, κονσόλες και κινητά τηλέφωνα. Το 2006, ο Chahi κυκλοφόρησε ανεξάρτητα την 15th Anniversary Edition για υπολογιστές, και πέντε χρόνια αργότερα την επακόλουθη 20th Anniversary Edition, η οποία έκανε το παιχνίδι συμβατό με πολλές κονσόλες και πλατφόρμες.

Το *Another World* είναι καινοτόμο για τη χρήση κινηματογραφικών εφέ είτε σε πραγματικό χρόνο είτε σε cutscenes, πράγμα για το οποίο έχει κερδίσει επαίνους από τους κριτικούς και εμπορική επιτυχία. Επιπλέον, επηρέασε πολλά άλλα βιντεοπαιχνίδια και σχεδιαστές, εμπνέοντας τίτλους όπως το *[[Flashback]]*, το *[[Ico]]*, το *[[Metal Gear Solid (βιντεοπαιχνίδι)|Metal Gear Solid]]*, και το *[[Silent Hill (βιντεοπαιχνίδι)|Silent Hill]]*.

## Παραπομπές


## Εξωτερικοί σύνδεσμοι
* Επίσημη ιστοσελίδα
* ''Another World'' στο Μουσείο Μοντέρνας Τέχνης

Κατηγορία:Βιντεοπαιχνίδια του 1991
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια πλατφόρμας
Κατηγορία:Βιντεοπαιχνίδια τέχνης
Κατηγορία:Βιντεοπαιχνίδια Amiga
Κατηγορία:Βιντεοπαιχνίδια Atari ST
Κατηγορία:Βιντεοπαιχνίδια DOS
Κατηγορία:Βιντεοπαιχνίδια του GP2X
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια του Linux
Κατηγορία:Βιντεοπαιχνίδια του Mega-CD
Κατηγορία:Βιντεοπαιχνίδια του Mega Drive
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του PlayStation Vita
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια του SNES
Κατηγορία:Βιντεοπαιχνίδια των Mac OS
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια της Delphine Software International
Κατηγορία:Βιντεοπαιχνίδια της Interplay Entertainment
Κατηγορία:Βιντεοπαιχνίδια με ροτοσκοπημένα γραφικά
Κατηγορία:Βιντεοπαιχνίδια με διανυσματικά γραφικά
Κατηγορία:Βιντεοπαιχνίδια Windows Mobile
Κατηγορία:Βιντεοπαιχνίδια Apple IIGS
Κατηγορία:Βιντεοπαιχνίδια του 3DO
Κερβέντ (Αγκντάμ)

Το **Κερβέντ** είναι ένα χωριό και δήμος της επαρχίας Αγκντάμ του Αζερμπαϊτζάν. Έχει πληθυσμό 2,804. Ο δήμος αποτελείται από τα χωριά Ορτά Κερβέντ, Αγιάκ Κερβέντ, Τσιραχλί και Κολκισλάκ.

## Αναφορές


Κατηγορία:Κατοικημένες περιοχές στην Επαρχία Αγκντάμ
Καραμπαγκλάρ (Σαμκίρ)

Το **Καραμπαγκλάρ **είναι ένα χωριό και δήμος της επαρχίας Σαμκίρ του Αζερμπαϊτζάν. Έχει πληθυσμό 377 κατοίκων και βρίσκεται στο βορειοδυτικό μέρος της χώρας. Ο δήμος αποτελείται από τα χωριά Καραμπαγκλάρ και Μπαρλιμπάγκ.

## Αναφορές


Κατηγορία:Κατοικημένες περιοχές στην Επαρχία Σαμκίρ
Κατηγορία:Χωριά του Αζερμπαϊτζάν
Τουρκμέν (Γκοϊτσάι)

Το **Τουρκμέν**(επίσης, **Τουρκμάν **και **Τγιουρκμάν**) είναι ένα χωριό της επαρχίας Γκοϊτσάι του Αζερμπαϊτζάν. Το χωριό αποτελεί μέρος του δήμου Κιουρντεμίς και βρίσκεται στο βορειοανατολικό μέρος της χώρας.

## Παραπομπές

* 
* Το Κοινοβούλιο Του Αζερμπαϊτζάν

Κατηγορία:Κατοικημένες περιοχές στην Επαρχία Γκοϊτσάι
Πανελλήνιο Πρωτάθλημα Παίδων Καλαθοσφαίρισης 2008-2009

Το **[[Πρωτάθλημα Ελλάδας καλαθοσφαίρισης παίδων|Πανελλήνιο πρωτάθλημα καλαθοσφαίρισης παίδων]]** για το 2009,συνδιοργανώθηκε από την ΕΟΚ,την νομαρχία Καβάλας και τον δήμο Καβάλας και την ΕΚΑΣΑΜΑΘ.Όλοι οι αγώνες διεξήχθησαν στο Κλειστό Γυμναστήριο Καλαμίτσας από 22 ως 26 Ιουνίου 2009.Τον τίτλο κατέκτησε ο Μαντουλίδης για 6η φορά στην ιστορία του.

## Αποτελέσματα
**1η Αγωνιστική – Δευτέρα 22/6/2009**

17.00 ΑΕ Κρόνος Τρικάλων-ΑΓΣ Ιωαννίνων 72-73

18.45 Πανιώνιος-ΕΚ Καβάλας 74-68

20.30 Μαντουλίδης-Παναθηναικός 76-58

**2η Αγωνιστική – Τρίτη 23/6/2009**

17.00 Παναθηναικός-ΑΕ Κρόνος Τρικάλων 62-53

18.45 ΕΚ Καβάλας-Μαντουλίδης 60-71

20.30 ΑΓΣ Ιωαννίνων-Πανιώνιος 68-75

**3η Αγωνιστική – Τετάρτη 24/6/2009**

17.00 ΕΚ Καβάλας-ΑΓΣ Ιωαννίνων 57-47

18.45 ΑΕ Κρόνος Τρικάλων-Μαντουλίδης 51-74

20.30 Πανιώνιος-Παναθηναικός 43-68

**4ης Αγωνιστική – Πέμπτη 25/6/2009**

17.00 Παναθηναικός-ΑΓΣ Ιωαννίνων 66-53

18.45 ΑΕ Κρόνος Τρικάλων-ΕΚ Καβάλας 57-65

20.30 Μαντουλίδης-Πανιώνιος 94-61

**5η Αγωνιστική – Παρασκευή 26/6/2009**

10.00 ΑΓΣ Ιωαννίνων-Μαντουλίδης 54-101

11.45 Πανιώνιος-ΑΕ Κρόνος Τρικάλων 67-45

13.30 ΕΚ Καβάλας-Παναθηναικός 38-78

## Βαθμολογία

## Πρωταθλητής

### Σύνθεση
**Προπονητής:Ντολόπουλος Σάββας**

## Έπαθλα
* **Μετάλλια**:
** Μαντουλίδης - σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Med_1.png **Χρυσό**
** Παναθηναικός - σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Med_2.png **Αργυρό**
** Πανιώνιος - σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Med_3.png **Χάλκινο**
* **Καλύτερη πεντάδα**:
** Πάρης Μαραγκός (Παναθηναικός)
** Φώτης Ζούμπος (Παναθηναικός)
** Απόστολος Ναούμης (Μαντουλίδης)
** Πέτρος Βελησσαρίου (Μαντουλίδης)
** Κώστας Πέτσας (Πανιώνιος)
* **Πολυτιμότερος παίκτης**:Πάρης Μαραγκός (Παναθηναικός) - Απόστολος Ναούμης (Μαντουλίδης) (μετά από κλήρωση βγήκε ο πρώτος)
* **Πρώτος σκόρερ**:Ευθύμιος Μπατατόλης (ΑΕ Κρόνος Τρικάλων) 140 πόντους

## Εξωτερικοί σύνδεσμοι
Τα ρόστερ των ομάδων

36ο Πανελλήνιο Παίδων-1η μέρα Άνετη νίκη παρά το τελικό σκορ για ΑΓΣΙ

36ο Πανελλήνιο Παίδων-2η μέρα Ήττα με πολύ κακή διαιτησία για ΑΓΣΙ

36ο Πανελλήνιο Παίδων-3η μέρα

36ο Πανελλήνιο Παίδων-4η μέρα Πρωταθλητής Ο Μαντουλίδης

36ο Πανελλήνιο Παίδων- Την 5η θέση κατέκτησε ο ΑΓΣΙ

## Πηγές




2008 2009
Πανελληνιο Παιδων
Κατηγορία:Αθλητισμός στην Καβάλα
Μιχαήλ Γαγγλιανός

Ο **Μιχαήλ Γαγγλιανός** ήταν στρατηγός του Θέματος Σικελίας το όνομα του οποίου αναφέρεται το 799 εντός των *Annales Regni Francorum*.

## Βιογραφία
Ο Μιχαήλ Γαγγλιανός ήταν ευνούχος και έμπιστος της Ειρήνης. Διαδέχθηκε τον Νικήτα. Θεωρείται πιθανό να είχε ήδη διαδραματίσει ρόλο ως εκπρόσωπος της Βυζαντινής Αυτοκρατορίας ενώπιον των Φράγκων το 798, όταν συνόδευσε κατά την επιστροφή του τον Σισίννιο, αδερφό του Πατριάρχη Ταράσιου, ο οποίος είχε συλληφθεί ως αιχμάλωτος στα τέλη της δεκαετίας του 780. Κατείχε το αξίωμα του πατρικίου και του πραιποσίτου. Το τελευταίο αυτό αξίωμα παραμένει ασαφές αναφορικά με την ακριβή του θέση στην ιεραρχία των βυζαντινών αξιωμάτων.

Φαίνεται, επίσης, πως ο Μιχαήλ κατείχε το αξίωμα του στρατηγού του Θέματος Αρμενιακών (τα φραγκικά χρονικά κάνουν λόγο για την Φρυγία) μεταξύ του 797 και του 799. Ως επικεφαλής της Σικελίας, πιθανώς να οργάνωσε την άμυνα του νησιού για την υπεράσπισή του απέναντι σε ενδεχόμενη επίθεση του Καρλομάγνου. Πράγματι, στα τέλη του 8ου αιώνα, οι εντάσεις μεταξύ των δύο αυτοκρατοριών ήσαν σημαντικές και ο στρατηγός της Σικελίας (πιθανόν ο Μιχαήλ) ζήτησε ακόμα και από τους Άραβες της Καϊρουάν την αποστολή στρατιωτικών ενισχύσεων.

## Παραπομπές


## Πηγές
* Vivien Prigent, Mikaël Nichanian, « Les stratèges de Sicile. De la naissance du thème au règne de Léon V » in *Revue des études byzantines*, no. 61, 2003, p. 97-141.

Κατηγορία:Βυζαντινοί στρατιωτικοί
Κατηγορία:Βυζαντινοί Πατρίκιοι
Κατηγορία:Μεσαιωνική Ιταλία
Κατηγορία:Ιστορία της Σικελίας
Κατηγορία:Κυβερνήτες του Θέματος Σικελίας
Κατηγορία:Κυβερνήτες του Θέματος Αρμενιακών
Κατηγορία:Βυζαντινοί πραιπόσιτοι
Μάγκνους Β΄ του Βολφενμπύτελ

Ο **Μάγκνους Β΄ με το περιδέραιο**, λατινικά: Magnus torquatus, (1324 - 1373) από τον Οίκο των Γουέλφων, ήταν πρίγκιπας του Βολφενμπύτελ (1369-73), μέρους του δουκάτου του Μπράουνσβαϊγκ-Λύνεμπουργκ. Στον πόλεμο για τη διαδοχή του Λύνεμπουργκ κράτησε το πριγκιπάτο στην αρχή (1369-70), έπειτα όμως το έχασε.

## Βιογραφία
Ήταν ο πρωτότοκος γιος του Μάγκνους Α΄ πρίγκιπα του Βόλφενμπύτελ και της Σοφίας των Άνχαλτ, κόρης του Ερρίκου Α΄ μαργράβου του Βρανδεμβούργου-Στένταλ. Με τον αδελφό του Λουδοβίκο βοήθησαν τον μικρότερο αδελφό τους Αλβέρτο να διεκδικήσει με επιτυχία την πριγκιπική επισκοπή της Βρέμης από τον διοικητή της Μόρις του Ολδενβούργου, επίσης διεκδικητή: τα στρατεύματά τους μαζί με τον πεθερό του Λουδοβίκου, πολιόρκησαν τον Μόρις στο κάστρο του στο Βόρντε και τον πίεσαν να υπογράψει την παραίτησή του.

Το 1369 απεβίωσε ο πατέρας του και τον διαδέχθηκε στο πριγκιπάτο του Βολφενμπύτελ· το ίδιο έτος απεβίωσε και ο 2ος εξάδελφος του πατέρα του Γουλιέλμος Β΄ πρίγκιπας του Λύνεμπουργκ χωρίς άρρενα τέκνα και ο Μάγκνους Β΄ έλαβε και το πριγκιπάτο του Λύνεμπουργκ. Όμως ο Γουλιέλμος Β΄ το είχε υποσχεθεί στην κόρη του Ελισάβετ, σύζυγο του Όθωνα του Άνχαλτ. Το επόμενο έτος ο Κάρολος Δ΄ βασιλιάς της Γερμανίας απέδωσε το Λύνεμπουργκ στο γιο τους Αλβέρτο του Άνχαλτ. Στον πόλεμο για τη διαδοχή του Λύνεμπουργκ πολλές πόλεις (Σάλε, Ούλτσεν, Ανόβερο, κά) μεταστράφηκαν στους Άνχαλτ και ο Μάγκνους Β΄ μόλις και με δυσκολία κατάφερε να κρατήσει το Μπράουνσβαϊγκ. Απεβίωσε στη μάχη του Λεβέστε (νυν Γκέρντεν), κοντά στους λόφους Ντάιστερ το 1373. Η διαμάχη συνεχίστηκε ως το 1388 και κράτησε 19 έτη.

## Οικογένεια
Νυμφεύτηκε την Αικατερίνη, κόρη του Βερνάρδου Γ΄ πρίγκιπα του Άνχαλτ-Μπέρνμπουρκ και είχαν τέκνα:
* Αικατερίνη-Ελισάβετ π. 1367-1404, παντρεύτηκε τον Γεράρδο Β΄ των Σάουενμπουργκ δούκα του Σλέσβιχ.
* Ερρίκος Α' πρίγκιπας του Βόλφενμπυτελ.
* Φρειδερίκος Α' πρίγκιπας του Βόλφενμπυτελ.
* Βερνάρδος Α΄ πρίγκιπας του Λύνεμπουργκ.
* Αγνή A΄ (απεβ. 1410), παντρεύτηκε τον 3ο εξάδελφό της Αλβέρτο Α΄ πρίγκιπα του Μπράουνσβαϊγκ-Γκρούμπενχαγκεν.
* Ελένη, παντρεύτηκε τον Έρικ Α΄ κόμη της Χόυα (Hoya).
* Ελισάβετ (απεβ. 1420), παντρεύτηκε τον Μαυρίκιο Δ΄ κόμη του Όλντενμπουργκ.
* Αγνή Β΄ πριν το 1356-π. 1416, παντρεύτηκε πρώτα τον Μπούσο Δ΄ κόμη του Μάνσφελντ και έπειτα τον Μπόγκισλαβ ΣΤ΄ δούκα της Πομερανίας-Βόλγκαστ.
* Σοφία 1358-1416, παντρεύτηκε τον Ερρίκο Δ΄ των Ασκάνια δούκα της Σαξονίας-Λάουενμπουργκ.
* Μαότ (Maud) 1370-;, παντρεύτηκε τον Όθωνα Γ΄ κόμη της Χόγια.
* Όθων π. 1364-1406, επίσκοπος της Βρέμης.

## Πηγές
*Allgemeine Deutsche Biographie, vol. 20, p. 64-66
*Zedlers Universal-Lexicon, vol. 19, p. 241-242

Κατηγορία:Πρίγκιπες του Βολφενμπύτελ
Αδαμάντιος Μάνιαρης

Ο **Αδαμάντιος Μάνιαρης** (1789-1871) ήταν Αμπελακιώτης, έμπορος, Φιλικός, αγωνιστής της Ελληνικής Επανάστασης του 1821, Ιερολοχίτης και ευεργέτης.

## Βίος
Ο Αδαμάντιος Μάνιαρης γεννήθηκε στα Αμπελάκια από εύπορη οικογένεια. Το 1807 πήγε στη Βιέννη για να σπουδάσει ιατρική. Όμως πείσθηκε από τους συγγενείς του να ασχοληθεί με το εμπόριο. Έτσι αρχικά εργάσθηκε στα υποκαταστήματα των Σβαρτς και Ζάντζαλκ, ενώ στη συνέχεια δημιούργησε δική του εμπορική επιχείρηση. Στις παραμονές της έναρξης της Ελληνικής Επανάστασης ταξίδεψε στις Παραδουνάβιες περιοχές και μυήθηκε στη Φιλική Εταιρεία. Στη συνέχεια κατατάχθηκε στον Ιερό Λόχο του Αλέξανδρου Υψηλάντη. Πολέμησε στη μάχη του Δραγατσανίου και μετά το τέλος της κατέφυγε αρχικά στη Ρωσική πλευρά. Μέσω Γερμανίας κατέφυγε στο Παρίσι. Θα βρεθεί με ναυλωμένο πλοίο συνοδεύοντας εβδομήντα φιλέλληνες στο Ναυαρίνο.
Στην Επαναστατημένη Ελλάδα συμμετέχει σε διάφορες μάχες και το 1823 με διαταγή της Προσωρινής Διοίκησης διοριζεται Γενικός Γραμματέας της Επαρχίας Αθηνών.
Όταν έλθει στην Ελλάδα ο Καποδίστριας το 1828 τον διορίζει επιθεωρητή των δασμοτελωνείων Αργολίδας και όταν ιδρύθηκε η Εθνική Τράπεζα της Ελλάδος έγινε σύμβουλος του Γεώργιου Σταύρου και διευθυντής του υποκαταστήματος Σύρου. Το 1843 συμμετέχει στην Επανάσταση της 3ης Σεπτεμβρίου 1843 και στη συνέχεια στην πρώτη Εθνοσυνέλευση για το πρώτο Σύνταγμα. Πέθανε στις 13 Νοεμβρίου 1871 στη Σύρο.

## Ευεργεσίες
Όταν πέθανε με τη διαθήκη του κληροδότησε στη γενέτειρά του μετοχές της Εθνικής Τράπεζας και της Τράπεζας της Ελλάδος, (με όρο το κεφάλαιό τους να μείνει αναπαλλοτρίωτο) και ένα ακίνητο στην Ερμούπολη. Ιδρύθηκε με χρήματά του στα Αμπελάκια Δημοτικό Σχολείο Αρρένων, Δημοτικό Σχολείο Θηλέων και *Ελληνικό*. Τέλος όρισε υποτροφίες για ανώτερες σπουδές στην Αθήνα, με τον όρο οι υπότροφοι να γυρίσουν στα Αμπελάκια για να παρέχουν εκεί τις υπηρεσίες τους.

## Παραπομπές


## Πηγές
*Χωρίς συντάκτη, «Αδαμάντιος Μάνιαρης. Ο φλογερός πατριώτης και μεγάλος ευεργέτης των Αμπελακίων»Θεσσαλία: Βόλος, Πήλιο, Μετέωρα, Αμπελάκια, Επτά Ημέρες Καθημερινή, 1996, σελ.174
*Η Μανιάρειος Σχολή http://www.wwac.gr/ambelakia/history_detail.php?Id=17
## Επιπλέον βιβλιογραφία
*Ηλίας Γεωργίου, Ο εξ Αμπελακίων εθνικός ευεργέτης Αδαμάντιος Θ. Μάνιαρης, [χ.ε.], 1949
*Δημήτρης Κοσμάνος, Αδαµάντιος Μάνιαρης, εθνικός ευεργέτης, [χ.τ.]: [χ.ο.], 1996 
*Ιουλία Κανδήλα, «Το "προσκλητήριο παιδείας" των Αµπελακιωτών του 1864 και η ανταπόκριση του Αδαµάντιου Μάνιαρη», Θέµατα Ιστορίας της Εκπαίδευσης, τχ. 9(2011), σσ. 74-94

Κατηγορία:Έλληνες επιχειρηματίες
Κατηγορία:Έλληνες επαναστάτες
Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Αγκτσακοβάκ

Το **Αγκτσακοβάκ **(επίσης, **Αγκντζακοβάγκ **και **Αγκντζακοβάχ**) είναι ένα χωριό της επαρχίας Αγκντάς του Αζερμπαϊτζάν. Το χωριό αποτελεί μέρος του δήμου Εϊμούρ και βρίσκεται στο βορειοδυτικό μέρος της χώρας.

## Παραπομπές

* 

Κατηγορία:Κατοικημένες περιοχές στην Επαρχία Αγκντάς
Καρικέντ

Το** Καρικέντ **(επίσης, **Κάρικεντ **και **Καρυκέντ**) είναι ένα χωριό της επαρχίας Γκαμπαντάι του Αζερμπαϊτζάν. Το χωριό αποτελεί μέρος του δήμου Γκεργκέρ.

## Ζώνη Ώρας
Η ζώνη ώρας είναι η AZT, με την ζώνη ώρας UTC+4 όλο τον χρόνο, καθώς η θερινή ώρα καταργήθηκε τον Μάρτιο του 2016. 

## Παραπομπές

* 

Κατηγορία:Κατοικημένες περιοχές στην Επαρχία Γκαμπαντάι
Εθνική Ελλάδας (τοιχοσφαίριση γυναικών)

Η **Εθνική Ελλάδος τοιχοσφαίρισης γυναικών** είναι το αντιπροσωπευτικό συγκρότημα της Ελλάδος για το άθλημα της τοιχοσφαίρισης στις γυναίκες. 

Η πρώτη, εθνική ομάδα συγκροτήθηκε στα τέλη της δεκαετίας 90 αρχές δεκαετίας 00, συμμετέχει στα ευρωπαϊκά και παγκόσμια πρωταθλήματα. Μεγαλύτερες διακρίσεις η εθνική ομάδα έχει στο Βαλκανικό κύπελλο, νικήτρια το 2010 και 2011. Το 2010 με τις Ελίζα Καργιώτη, Νικόλ Ποζίδη και Ζέτα Τζαμαλούκα κατέκτησε το κύπελλο αήττητη, και το 2011 με τις Ελίζα Καργιώτη, Ζέτα Τζαμαλούκα και Νικόλ Ποζίδη.

## Παραπομπές


Κατηγορία:Τοιχοσφαίριση στην Ελλάδα
Τοιχοσφαιριση γυναικες
Fifth Harmony

Οι **Fifth Harmony** ήταν ένα αμερικανικό μουσικό συγκρότημα γυναικών που συγκροτήθηκε κατά τη δεύτερη σεζόν του μουσικού σόου *The X Factor USA* τον Ιούλιο του 2012. Η ομάδα αποτελείται από την Ally Brooke, την Normani Kordei, την Dinah Jane, την Lauren Jauregui και, αρχικά, την Καμίλα Καμπέγιο, η οποία, όμως, αργότερα αποχώρησε από το γκρουπ. Το συγκρότημα, αφού κατέλαβε την τρίτη θέση στο *The X Factor USA* το 2012, υπέγραψε κοινή συμφωνία με την Syco Music, που ανήκει στον Simon Cowell, και την Epic Records, που ανήκει στον L. A. Reid.

Μετά την έξοδό του από *The X Factor USA*, το γκρουπ κυκλοφόρησε το single "Miss Movin' On", το οποίο έγινε χρυσό. Το βίντεο κλιπ του τραγουδιού κέρδισε το MTV Video Music Award for Artist to Watch. Το πρώτο τους extended play (EP), *Better Together* (2013), κατέλαβε την πρώτη εβδομάδα κυκλοφορίας του το νούμερο έξι στο αμερικανικό τσαρτ *Billboard* 200. Η ομάδα κυκλοφόρησε το πρώτο της album *[[Reflection]]* μέσα στο 2015, το οποία έκανε το ντεμπούτο του στο νούμερο πέντε του *Billboard* 200 και ανακηρύχθηκε χρυσό από την RIAA. Στο άλμπουμ περιλαμβάνονται τα πλατινένια singles "Boss", "Sledgehammer" και "Worth It". Το τραγούδι "Work from Home", το πρώτο single από το δεύτερο άλμπουμ τους 7/27  (2016), έγινε το πρώτο τους top-ten single στο αμερικανικό ''Billboard'' Hot 100 και το πρώτο top-five από ένα γυναικείο συγκρότημα σε μια δεκαετία.

Στις 18 Δεκεμβρίου 2016, η Καμίλα Καμπέγιο ανακοίνωσε την αποχώρησή της από το συγκρότημα, προκειμένου να ακολουθήσει σόλο καριέρα. Το συγκρότημα εξακολουθεί  να διατηρεί το ίδιο όνομα. Μάλιστα, κυκλοφόρησε νέο άλμπουμ μέσα στο 2017, το τρίτο του κατά σειρά, με τίτλο "Fifth Harmony".

Στις 19 Μαρτίου του 2018, το γκρουπ ανακοίνωσε μέσα από τα Social Media του ότι θα κάνει ένα διάλειμμα από τη δισκογραφία και τις εμφανίσεις, χωρίς όμως να διευκρινίζει αν θα επιστρέψει ή όχι.

[μικρογραφία|275x275εσ|Οι Fifth Harmony τον [Ιούλιος|Ιούλιο του 2017, εκτελώντας το τραγούδι τους "Down" στο αμερικανικό τηλεοπτικό πρόγραμμα "Good Morning America".]]

## Αναφορές


## Εξωτερικοί σύνδεσμοι
* 

Κατηγορία:Αμερικανικά μουσικά συγκροτήματα
Ρεμέ

Το **Ρεμέ **(αζερικά: *Rəmə*)** **είναι ένα χωριό στο δήμο Σαμανλίκ στην επαρχία Γκαμπαντάι του Αζερμπαϊτζάν. Βρίσκεται στο βορειοδυτικό μέρος της χώρας.

## Αναφορές


Κατηγορία:Κατοικημένες περιοχές στην Επαρχία Γκαμπαντάι
Εθνική Ελλάδας (τοιχοσφαίριση ανδρών)

Η **Εθνική Ελλάδος τοιχοσφαίρισης αντρών** είναι το αντιπροσωπευτικό συγκρότημα της Ελλάδος για το άθλημα της τοιχοσφαίρισης στους άντρες. 

Η πρώτη, εθνική ομάδα συγκροτήθηκε το 1973 από ένδεκα παίκτες του Ομίλου αντισφαίρισης Αθηνών, στο ευρωπαϊκό πρωτάθλημα που συμμετείχε την ίδια χρονιά αποκλείστηκε από τον πρώτο γύρο. Στο ευρωπαϊκό του 1974 σημείωσε μία νίκη επί της Δυτικής Γερμανίας και κατέλαβε την 9η θέση με παίκτες τους Ε. Γαβαλάς, Γ. Μπερλέτης, Χ. Λιάμπεης, Ευστάθιος Δημητριάδης και τον Κ. Βρανά. Συμμετείχε ανελλιπώς έως το 2008 σε όλα τα ευρωπαϊκά πρωταθλήματα παίρνοντας αξιοπρεπείς θέσεις, έκτοτε διαφόρων λόγων συμμετέχει περιστασιακά. Ανάλογες συμμετοχές είχε και στα παγκόσμια πρωταθλήματα. Η καλύτερη θέση της εθνικής ομάδας ήταν η 5η στο Ευρωπαικό του 2016 με τους Πέτρος Τζαμαλούκας, Κωνσταντίνος Καργιώτης, Μενέλαος Μαζαράκης, Πλάτωνας Μαζαράκης, Λεωνίδας Μπενοβίας και Γιώργος Κούκος.

Στο Βαλκανικό κύπελλο κατέκτησε την πρώτη θέση το 2010 στην πρώτη διοργάνωση με τους Φαμπιάν Καλαιτζή, Πέτρο Τζαμαλούκα, Ντελκάν Κρίστι και αναπληρωματικό τον Κωνσταντίνο Καργιώτη .

## Παραπομπές


## Πηγές
* Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1
* *ΟΑΑ, [https://web.archive.org/web/20180804051217/http://oaa.gr/toixosfairisi Ιστορία της τοιχοσφαίρισης]*

Εθνικη
Τοιχοσφαιριση αντρες
Χανζαντέ Σουλτάνα

Η **Χανζαντέ Σουλτάν** (Οθ. Τούρκικα:هانزاده سلطان) (Τούρκικα: *Hanzade Sultan*, 1609 - 21 Σεπτεμβρίου 1650) ήταν κόρη του σουλτάνου Αχμέτ Α΄ της Οθωμανικής Αυτοκρατορίας και της Κιοσέμ Σουλτάνας ή της Μαχφιρούζ Χατιτζέ Σουλτάν ετεροθαλής αδελφή του σουλτάνου Οσμάν Β΄, αδελφή των σουλτάνων Μουράτ Δ΄ και Ιμπραήμ Α΄ και θεία του σουλτάνου Μεχμέτ Δ΄.

## Ζωή
Η Χανζαντέ Σουλτάνα γεννήθηκε το 1609, κόρη του σουλτάνου Αχμέτ Α΄ και της αγαπημένης συζύγου του Κιοσέμ Σουλτάνας, αν και μερικοί λένε ότι ήταν κόρη της πρώτης συζύγου του Αχμέτ, Μαχφιρούζ Χατιτζέ Σουλτάνα. Τρία από τα αδέλφια της έγιναν σουλτάνοι: ο Οσμάν Β΄, ο Μουράτ Δ΄ και ο Ιμπραήμ Α΄.

Μετά το θάνατο του πατέρα της Αχμέτ, τον διαδέχτηκε ο αδελφός του Μουσταφά Α΄ αντί ο αδελφός της Οσμάν. Η Χανζαντέ, η μητέρα της Κιοσέμ  και οι αδελφές της εξορίστηκαν στο Παλιό Παλάτι έως το 1618, όταν ο Οσμάν ανέβηκε στον οθωμανικό θρόνο και η Μαχφιρούζ Χατιτζέ έγινε Βαλιντέ Σουλτάνα. Το 1623 παντρεύτηκε τον Μπαϊράμ Πασά, ο Οσμάν έκανε δώρο γάμου στο νιόπαντρο ζευγάρι ένα παλάτι.

Αυτός ο γάμος ήταν μια εξαιρετική περίπτωση, διότι Μπαϊράμ δεν ήταν πασάς πριν από το γάμο του. Η Χανζαντέ ήταν διαφορετική από τις αδελφές της, η οποία έγινε γνωστή για τους πολιτικούς της γάμους, καθώς οι οθωμανές πριγκίπισσες κανονικά παντρευόντουσαν οθωμανούς αξιωματούχους, με επιρροή από τις μητέρες τους ή τις γιαγιάδες τους.
 
Οι αδελφές της Αϊσέ Σουλτάνα και Φατμά Σουλτάνα είναι ακραία παραδείγματα: ήταν παντρεμένες τουλάχιστον οκτώ και επτά φορές, και ο τελευταίος αρραβώνας τους έγινε στις ηλικίες των 50 και 61, αντίστοιχα. Ο κύριος λόγος για αυτό το γάμο ήταν η μοίρα του Μπαϊράμ ήταν ένας πολύ όμορφος άντρας. Μετά το θάνατο του Οσμάν, τις παλλακίδες του, τις ανέλαβε η Χανζαντέ. Μετά το θάνατο του Μπαϊράμ, παντρεύτηκε Νακκάς Μουσταφά Πασά.

Πέθανε στις 21 Σεπτεμβρίου 1650, και θάφτηκε στον τάφο του αδελφού της Ιμπραήμ στην Αγία Σοφία.

## Παραπομπές


## Πηγές
* Evliya Çelebi: The Intimate Life of an Ottoman Statesman, Melek Ahmed Pasha (1588-1662)

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί